stanford-oval/wikipedia huggingface dataset:
ฟาบีอาน ฮัมบือเชิน

ฟาบีอาน ฮัมบือเชิน
ฟาบีอาน ฮัมบือเชิน (เยอรมัน: Fabian Hambüchen) เกิดวันที่ 25 ตุลาคม ค.ศ. 1987 ที่เมืองแบร์กิชกลัดบัค รัฐนอร์ทไรน์-เว็สท์ฟาเลิน เป็นนักยิมนาสติกชาวเยอรมัน
ฮัมบือเชินเป็นนักกีฬาชาวเยอรมันที่อายุน้อยที่สุดที่ลงแข่งขันในโอลิมปิกฤดูร้อน 2004 ที่กรุงเอเธนส์ เขาได้อันดับ 7 ประเภทบาร์เดี่ยว  และอันดับ 8 ประเภททีม หลังจากนั้นเขาได้รับเหรียญ 5 เหรียญจากการแข่งขันเวิลด์แชมเปียนชิปส์ และ 6 เหรียญจากยูโรเปียนแชมเปียนชิปส์ ในการแข่งขันโอลิมปิกฤดูร้อน 2008 ที่กรุงปักกิ่ง เขาได้รับเหรียญทองแดง ประเภทราวเดี่ยว
แหล่งข้อมูลอื่น

Official Site เก็บถาวร 2009-04-02 ที่ เวย์แบ็กแมชชีน
กอกือโตส

กอกือโตส (กรีกโบราณ: Κωκυτός; แปลว่า การโหยไห้) เป็นหนึ่งในแม่น้ำทั้งห้าสายที่ไหลอยู่ใต้พิภพในประมวลเรื่องปรัมปรากรีก
ฟิลลิพ ไชเดอมัน

| ฟิลลิพ ไชเดอมัน |
| --- | --- |
Philipp Scheidemann


มุขมนตรีเยอรมนี
ดำรงตำแหน่ง 13 กุมภาพันธ์ 1919 – 20 มิถุนายน 1919
ประธานาธิบดี: ฟรีดริช เอเบิร์ท
ก่อนหน้า: ฟรีดริช เอเบิร์ท (ในตำแหน่งนายกรัฐมนตรี)
ถัดไป: กุสทัฟ เบาเออร์
 
ข้อมูลส่วนบุคคล
เกิด: ฟิลลิพ ไฮน์ริช ไชเดอมัน 26 กรกฎาคม ค.ศ. 1865 คัสเซิล, รัฐผู้คัดเลือกเฮ็สเซิน (ปัจจุบัน เยอรมนี)
เสียชีวิต: 20 พฤศจิกายน ค.ศ. 1939 (อายุ 74 ปี) โคเปนเฮเกน, เดนมาร์ก
ศาสนา: ลัทธิคาลวิน
พรรคการเมือง: พรรคประชาธิปไตยสังคม
คู่สมรส: Johanna Dibbern
บุตร: Lina  Liese  Hedwig

ฟิลลิพ ไฮน์ริช ไชเดอมัน (เยอรมัน: Philipp Heinrich Scheidemann) เป็นนักการเมืองชาวเยอรมันสังกัดพรรคสังคมประชาธิปไตยเยอรมนี (SPD) ซึ่งในช่วงแรกของศตวรรษที่ 20 เขามีบทบาทสำคัญทั้งในระดับพรรคการเมืองและในระดับประเทศในยุคที่พึ่งเปลี่ยนผ่านเป็นสาธารณรัฐ ในระหว่างที่ประเทศเยอรมนีอยู่ในช่วงการปฏิวัติเยอรมัน ค.ศ. 1918 ไชเดอมันเป็นผู้ป่าวประกาศสถาปนาสาธารณรัฐเยอรมันจากระเบียงของอาคารไรชส์ทาค ความว่า "...ระบอบเก่าและผุพัง ซึ่งก็คือราชวงศ์ ได้ล่มสลายลงแล้ว ระบอบใหม่จงเจริญ! สาธารณรัฐเยอรมันจงเจริญ!"
ในปี 1919 เขาได้รับเลือกเป็นมุขมนตรีเยอรมนีโดยมติของสภาร่างรัฐธรรมนูญแห่งชาติ ณ เมืองไวมาร์ อย่างไรก็ตาม เขาดำรงตำแหน่งได้ไม่กี่เดือนก็ลาออกเนื่องจากขาดความสมานฉันท์ในคณะรัฐมนตรีของเขา ในประเด็นเกี่ยวกับว่าจะยอมรับหรือไม่ยอมรับสนธิสัญญาแวร์ซาย ซึ่งหลังลาออกจากหัวหน้ารัฐบาล ไชเดอมันก็ยังคงเป็นสมาชิกไรชส์ทาคต่อเนื่อง และเมื่ออดอล์ฟ ฮิตเลอร์ ขึ้นสู่อำนาจเบ็ดเสร็จในปี 1933 เขาก็ลี้ภัยไปยังประเทศออสเตรีย เพราะตัวเองเป็นหนึ่งในบุคคลที่ถูกพรรคนาซีประกาศว่าเป็น "อาชญากรพฤศจิกายน"
ภายหลังลี้ภัยออกจากเยอรมนีได้ไม่นาน ไชเดอมันถูกถอดสัญชาติเยอรมันในเดือนสิงหาคมของปีนั้น ระหว่างนี้เขาก็ได้เดินทางเยือนหลายประเทศ ได้แก่เชโกสโลวาเกีย, สวิตเซอร์แลนด์, ฝรั่งเศส, สหรัฐอเมริกา และท้ายที่สุดก็ตัดสินใจปักหลักในกรุงโคเปนเฮเกน ประเทศเดนมาร์กในปี 1935 แม้ว่าในช่วงนี้ สุขภาพของเขาจะทรุดลงตามลำดับ แต่เขาก็ยังติดตามการเมืองเยอรมันอย่างใกล้ชิดและตีพิมพ์บทความอย่างต่อเนื่อง เขาเสียชีวิตในเดือนพฤศจิกายน 1939 ซึ่งเพียงสี่เดือนหลังการเสียชีวิต เยอรมนีก็ส่งทหารเข้ายึดครองประเทศเดนมาร์ก
ฟาร์เทอร์พอเมอเรเนีย

ฟาร์เทอร์พอเมอเรเนียในปี ค.ศ. 1700 ("ฮินเทอร์พอเมอเรเนีย", สีเหลือง)
ฟาร์เทอร์พอเมอเรเนีย (อังกฤษ: Farther Pomerania, Further Pomerania; เยอรมัน: Hinterpommern หรือ Ostpommern) คือบริเวณก่อนหน้าที่จะมีการการเปลี่ยนเขตแดนเยอรมัน-โปแลนด์ในปี ค.ศ. 1945 (Oder-Neisse line) ที่ประกอบด้วยดินแดนทางตะวันออกของอาณาจักรดยุคแห่งพอเมอเรเนียที่ต่อมาเป็นจังหวัดปอมอร์สกีแย ที่ครอบคลุมตั้งแต่แม่น้ำโอเดอร์ทางตะวันตกไปจนถึงบริเวณพอเมอเรเนียทางตะวันออก ในปัจจุบันดินแดนส่วนใหญ่ของฟาร์เทอร์พอเมอเรเนียอยู่ภายในจังหวัดเวสต์พอเมอเรเนียของประเทศโปแลนด์ (West Pomeranian Voivodeship) ขณะที่ทางตะวันออกสุดอยู่ภายในจังหวัดปอมอร์สกีแยโปแลนด์ (Pomeranian Voivodeship)
ดินแดนฟาร์เทอร์พอเมอเรเนียหลัง ค.ศ. 1945 ของโปแลนด์เรียกว่า "Pomorze Zachodnie" ("พอเมอเรเนียตะวันตก") ในภาษาโปแลนด์สมัยใหม่ "Pomorze Zachodnie" เป็นคำที่มีความหมายเดียวกับ "จังหวัดปอมอร์สกีแยตะวันตก" แต่ในประวัติศาสตร์เป็นคำที่หมายถึงดินแดนทางตะวันตกของพอเมอเรเนียที่รวมทั้งฟอร์พ็อมเมิร์น ที่ในภาษาอังกฤษเรียกว่า "พอเมอเรเนียตะวันตก"
ฟาร์เทอร์พอเมอเรเนียเกิดขึ้นจากการแบ่งบริเวณของอาณาจักรดยุคแห่งพอเมอเรเนียในปี ค.ศ. 1532 ที่เรียกในขณะนั้นว่า "พอเมอเรเนีย-ชเตททิน" ที่รวมภูมิภาคในประวัติศาสตร์ของอาณาจักรสังฆราชแห่งคัมมิน, อาณาจักรเคานต์แห่งเนาการ์ด, ดินแดนชลาเวและชตอลพ์ (Lands of Schlawe and Stolp) และดินแดนเลาเอนบูร์กและบือโทว์ หลังจากการลงนามในสนธิสัญญาชเตททิน (Treaty of Stettin) ในปี ค.ศ. 1653 ในการแบ่งเขตแดนของพอเมอเรเนียระหว่างสวีเดนกับบรันเดินบวร์คแล้ว ฟาร์เทอร์พอเมอเรเนียก็กลายเป็นจังหวัดปอมอร์สกีแย (ค.ศ. 1653-1815) ของบรันเดินบวร์ค-ปรัสเซีย หลังจากการจัดระบบจังหวัดใหม่ในปรัสเซียในปี ค.ศ. 1815 ก็กลายเป็นจังหวัดปอมอร์สกีแย ฟาร์เทอร์พอเมอเรเนียบริหารเป็น "จังหวัด" (Regierungsbezirk) เคิสลิน (Köslin) ในปี ค.ศ. 1938 โพเซิน-เวสต์ปรัสเซียก็ได้รับการผนวกเข้าเป็นส่วนหนึ่งของฟาร์เทอร์พอเมอเรเนีย ในปี ค.ศ. 1945 ฟาร์เทอร์พอเมอเรเนียก็ตกอยู่ภายใต้การปกครองของสหภาพโซเวียต และต่อมาภายใต้การบริหารของโปแลนด์ จากนั้นชาวโปแลนด์ก็เข้าไปตั้งถิ่นฐานหลังจากการอพยพและการขับชาวเยอรมันออกจากโปแลนด์ ก่อนปี ค.ศ. 1999 จังหวัดชแชชิน (Szczecin Voivodeship ค.ศ. 1945-1998) และจังหวัดคอชาลิน (Koszalin Voivodeship ค.ศ. 1950-1998) และจังหวัดสวุปสก์ (Słupsk Voivodeship ค.ศ. 1975-1998) ก็มีบริเวณที่คล้ายคลึงกับฟาร์เทอร์พอเมอเรเนียเดิม ใน ค.ศ. 1999 จังหวัดชแชชินและจังหวัดคอชาลินรวมตัวกันเป็นจังหวัดปอมอร์สกีแยตะวันตก ขณะที่จังหวัดสวูปสค์รวมกับจังหวัดปอมอร์สกีแยโปแลนด์
ดูเพิ่ม

ประวัติศาสตร์พอเมอเรเนีย
ประวัติศาสตร์โปแลนด์
พอเมอเรเนีย
บรันเดินบวร์ค-ปรัสเซีย
ฟรีดริชส์ฮาเฟิน

| ฟรีดริชส์ฮาเฟิน   |
| --- | --- |
เมือง
ฟรีดริชส์ฮาเฟินในเดือนสิงหาคม ค.ศ. 2009
   ตราอาร์ม
ที่ตั้งของฟรีดริชส์ฮาเฟิน  ในอำเภอโบเดินเซไครส์  
ฟรีดริชส์ฮาเฟิน  แสดงแผนที่เยอรมนีฟรีดริชส์ฮาเฟิน  แสดงแผนที่รัฐบาเดิน-เวือร์ทเทิมแบร์ค
พิกัด:  47°39′N 9°29′E﻿ / ﻿47.650°N 9.483°E﻿ / 47.650; 9.483
ประเทศ: เยอรมนี
รัฐ: บาเดิน-เวือร์ทเทิมแบร์ค
จังหวัด: ทือบิงเงิน  
อำเภอ: โบเดินเซไครส์
การปกครอง
 • นายกเทศมนตรี (2017–25) : Andreas Brand (อิสระ)
พื้นที่
 • ทั้งหมด: 69.91 ตร.กม. (26.99 ตร.ไมล์)
ความสูง: 400 เมตร (1,300 ฟุต)
ประชากร (2020-12-31)
 • ทั้งหมด: 61,221 คน
 • ความหนาแน่น: 880 คน/ตร.กม. (2,300 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 88045–88048
รหัสโทรศัพท์: 07541, 07544
ทะเบียนพาหนะ: FN
เว็บไซต์: www.friedrichshafen.de
ฟรีดริชส์ฮาเฟิน (เยอรมัน: Friedrichshafen) เป็นเมืองอุตสาหกรรมบนแนวชายฝั่งทางเหนือของทะเลสาบโบเดิน ตั้งอยู่ในภาคใต้ของประเทศเยอรมนีในรัฐบาเดิน-เวือร์ทเทิมแบร์ค บริเวณชายแดนประเทศสวิตเซอร์แลนด์กับประเทศออสเตรีย
เมืองฟรีดริชส์ฮาเฟินจัดตั้งในปี ค.ศ. 1811 โดยจัดตั้งขึ้นจากเมืองเดิมที่มีชื่อว่า บูคฮอร์น (Buchhorn) เมืองใหม่นี้ได้รับการตั้งชื่อว่า โฮเฟิน (Hofen) จนกระทั่งต้นคริสต์ศตวรรษที่ 20 ได้มีการตั้งโรงงานผลิตเรือเหาะขึ้นที่เมืองนี้ ซึ่งทำให้โฮเฟินกลายเมืองอุตสาหกรรมทางการบินมาตั้งแต่ก่อนสมัยสงครามโลกครั้งที่หนึ่งโดยมีบริษัทมายบัคเป็นผู้นำ แต่หลังสงครามบริษัทผลิตอากาศยานในโฮเฟินก็หันไปผลิตรถยนต์แทน เนื่องจากผลของสนธิสัญญาสนธิสัญญาแวร์ซายซึ่งจำกัดบทบาทของเยอรมนีลง ทำให้อิตาลี สวิตเซอร์แลนด์ เนเธอร์แลนด์ และญี่ปุ่นกลายเป็นผู้ผลิตเครื่องบินรายหลักของโลก
หลังพรรคนาซีครองอำนาจในเยอรมนี ฟรีดริชส์ฮาเฟินก็กลับมาผลิตเครื่องบินอีกครั้ง แต่ในสงครามโลกครั้งที่สองระหว่างเดือนมิถุนายน ค.ศ. 1943 ถึงเดือนกุมภาพันธ์ ค.ศ. 1945 ฟรีดริชส์ฮาเฟินถูกทิ้งระเบิดอย่างหนัก และเขตเมืองเก่าถูกทำลายไปจนหมด ตัวเมืองสามในสี่ถูกทำลาย หลังสงครามสิ้นสุด เมืองก็ตกอยู่ภายใต้การปกครองของฝรั่งเศสอยู่ช่วงหนึ่ง และอุตสาหกรรมการบินในเมืองนี้ก็ถูกสั่งยุติไปชั่วระยะเวลาหนึ่ง หลังจากมีการรวมประเทศเยอรมนี ปัจจุบันฟรีดริชส์ฮาเฟินเป็นฐานการผลิตอะไหล่และชิ้นส่วนเครื่องบินของแอร์บัสและบริษัทผลิตเครื่องยนต์เจ็ต โรลส์-รอยซ์
เมืองพี่น้อง

ฟรีดริชส์ฮาเฟินเป็นเมืองพี่น้องกับเมืองดังนี้:
เดลิทช์ ประเทศเยอรมนี
อิมแปร์ยา ประเทศอิตาลี
พีออเรีย สหรัฐ
โปลอตสค์, ประเทศเบลารุส
Saint-Dié-des-Vosges ประเทศฝรั่งเศส
ซาราเยโว ประเทศบอสเนียและเฮอร์เซโกวีนา
แหล่งข้อมูลอื่น

"Friedrichshafen" . สารานุกรมบริตานิกา ค.ศ. 1911. Vol. 11 (11 ed.). 1911.
เว็บไซต์ทางการ  (ในภาษาเยอรมัน)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  พจนานุกรมประวัติศาสตร์ของสวิสเซอร์แลนด์  NARA  IdRef
พิพิธภัณฑ์เปร์กาโมน

| --- | --- |
พื้นที่ส่วนทางเข้าของพิพิธภัณฑ์

ก่อตั้ง: ค.ศ. 1930 (1930)
ที่ตั้ง: เกาะพิพิธภัณฑ์ เบอร์ลิน
พิกัดภูมิศาสตร์: 52°31′16″N 13°23′46″E﻿ / ﻿52.52111°N 13.39611°E﻿ / 52.52111; 13.39611
ประเภท: พิพิธภัณฑ์โบราณคดี
ขนส่งมวลชน: อู: มูเซอุมส์อินเซิล ()
เว็บไซต์: pergamonmuseum on /smb.museum/ 
 แหล่งมรดกโลกโดยยูเนสโก
บางส่วน: มูเซอุมส์อินเซิล (เกาะพิพิธภัณฑ์) เบอร์ลิน
เกณฑ์พิจารณา: วัฒนธรรม: ii, iv
อ้างอิง: 896
ขึ้นทะเบียน: 1999 (สมัยที่ 23rd)
พื้นที่: 8.6 เฮกตาร์ (21 เอเคอร์)
พื้นที่กันชน: 22.5 เฮกตาร์ (56 เอเคอร์)
 
พิพิธภัณฑ์เปร์กาโมน (เยอรมัน: Pergamonmuseum, ออกเสียง: [ˈpɛʁ.ɡa.mɔn.muˌzeː.ʊm] ( ฟังเสียง)) เป็นอาคารอนุรักษ์บนเกาะพิพิธภัณฑ์ในย่านมิทเทอ เบอร์ลิน ประเทศเยอรมนี สร้างขึ้นในระหว่างปี 1910 ถึง 1930 ตามพระราชดำริของจักรพรรดิวิลเฮ็ล์มที่ 2 แห่งเยอรมนี ตามแปลนที่ออกแบบโดยอัลเฟรท เม็สเซิล และลูทวิช ฮ็อฟมัน ตามสถาปัตยกรรมแบบคลาสสิกลดทอน พิพิธภัณฑ์ในฐานะส่วนหนึ่งของหมู่พิพิธภัณฑ์บนเกาะพิพิธภัณฑ์ได้รับการขึ้นทะเบียนเป็นแหล่งมรดกโลกยูเนสโกในปี 1999 สมบัติจัดแสดงชิ้นสำคัญของพิพิธภัณฑ์รวมถึงแท่นบูชาเปร์กาโมน, ประตูตลาดมีแลโตส, ประตูอิชตาร์และเส้นทางมุ่งสู่ประตูจากบาบิโลน, ฟาซาดมชัตตา, ห้องอะเลปโป และชิ้นส่วนประติมากรรมมหากาพย์กิลกาเมช
นับตั้งแต่ปี 2014 มา อาคารบางส่วนปิดปรับปรุง โดยส่วนของแท่นบูชาเปร์กาโมนคาดว่าจะแล้วเสร็จในปี 2025 กระนั้นมีประกาศในเดือนมีนาคมว่าจะปิดเข้าชมตั้งแต่เดือนพฤศจิกายน 2023 เป็นต้นไปเพื่อการบำรุงรักษาในองค์รวมซึ่งจำเป็นอย่างมาก และคาดว่าจะเปิดอีกครั้งในปี 2027 เป็นอย่างเร็ว
แหล่งข้อมูลอื่น

เว็บไซต์ทางการ (ในภาษาเยอรมันและอังกฤษ)
Virtual tour
Virtual tour of the Pergamon Museum provided by Google Arts & Culture
พีระมิดเวลา

การออกแบบเมื่อแล้วเสร็จ
พีระมิดเวลา (เยอรมัน: Zeitpyramide) เป็นงานศิลปะสาธารณะที่กำลังอยู่ในระหว่างการก่อสร้าง ตั้งอยู่ที่เมืองเว็มดิง รัฐบาวาเรีย ประเทศเยอรมนี พีระมิดดังกล่าวเริ่มก่อสร้างในปี พ.ศ. 2536 ในงานวันครบรอบ 1,200 ปีของเว็มดิง การก่อสร้างนี้จะดำเนินไปอีก 1,200 ปีจนกระทั่งพีระมิดเสร็จสมบูรณ์ ซึ่งตามกำหนดการจะแล้วเสร็จในปี พ.ศ. 3736 (ค.ศ. 3183)
ประวัติ

เมืองเว็มดิงสามารถสืบย้อนประวัติไปได้ถึงปี พ.ศ. 1336 (ค.ศ. 793) และได้เฉลิมฉลองครบรอบ 1,200 ปี ใน พ.ศ. 2536 ความคิดในการก่อสร้างพีระมิดเวลาเพื่อเป็นเครื่องหมายของระยะเวลา 1,200 ปีนี้
แนวคิด

พีระมิดเวลา ซึ่งมีกำหนดก่อสร้างเสร็จในปี พ.ศ. 3736 โดยคาดว่าจะประกอบด้วยบล็อกหินหรือคอนกรีต 120 ก้อน แต่ละก้อนมีขนาด 1.2×1.2×1.8 เมตร ฐานมีขนาด 13.8×13.8 เมตร บล็อกแต่ละบล็อกจะมีช่องว่างราวครึ่งบล็อก (0.6 เมตร) ระหว่างบล็อกหนึ่งกับบล็อกถัดไป บล็อกดังกล่าวชิ้นหนึ่งจะถูกวางทุกสิบปี โดยบล็อกแรกได้มีการวางลงในเดือนตุลาคม พ.ศ. 2536
พีระมิดดังกล่าวในปัจจุบัน สามารถพบได้ที่ลานคอนกรีตบนยอดเนินรูปร่างกลมนาม โรแบร์ทส์เฮอเฮ (Robertshöhe) ซึ่งตั้งอยู่ทางทิศเหนือของเมืองเว็มดิง ชั้นฐานจะประกอบด้วยลูกบาศก์หินหรือคอนกรีต 64 ลูก ได้รับการจัดวางในรูปแบบ 8×8 ซึ่งนับจนถึงปัจจุบัน มีเพียงสามก้อนเท่านั้นที่ได้วางลงไปแล้ว พิธีวางก้อนที่สามมีขึ้นในเดือนมิถุนายน พ.ศ. 2556 ส่วนก้อนถัดไปจะวางในปี พ.ศ. 2566 ชั้นที่สองจะประกอบด้วยลูกบาศก์ 36 รูป จัดวางในรูปแบบ 6×6 ชั้นที่สามจะมีลูกบาศก์ 16 ลูก ซึ่งจัดวางในรูปแบบ 4×4 และชั้นสุดท้าย จะมีลูกบาศก์ 4 ลูก จัดวางในรูปแบบ 2×2 แบบจำลองของผลงานสำเร็จได้รับการจัดแสดงในเว็มดิง ที่เฮาส์ เดส กัสเตส
เงินทุนของโครงการดังกล่าวส่วนใหญ่ได้รับผ่านทางการบริจาคของบริษัทท้องถิ่น อาทิเช่น การจัดหาวัตถุดิบสำหรับการทำคอนกรีตเป็นแผ่นให้โดยไม่คิดค่าใช้จ่าย นอกเหนือจากนี้ วัตถุดิบที่นำไปสร้างเป็นบล็อกจะไม่เจาะจงแต่อย่างใด และชนรุ่นหลังอาจเปลี่ยนไปใช้วัตถุดิบอย่างอื่นได้ขึ้นอยู่กับสิ่งที่สามารถหามาได้
โครงการดังกล่าวอยู่ภายใต้การบริหารจัดหารของมูลนิธิซึ่งตั้งอยู่ในเว็มดิง
การเลือกเวลา

ความสำคัญของเลข 12 ระยะเวลา 1,200 ปี และจำนวนก้อนหิน 120 ก้อนล้วนแต่มีความเกี่ยวข้องกัน โดยการก่อสร้างที่เริ่มขึ้นใน พ.ศ. 2536 กลายเป็นโอกาสที่การสร้างพีระมิดดังกล่าวจะเกิดขึ้นได้จริงมากที่สุด สาเหตุคือ โอกาสที่ใกล้เคียงที่สุดในอดีตและในอนาคตที่จะสร้างพีระมิดได้ จะเกิดขึ้นในปี พ.ศ. 2176 (ค.ศ. 1633) ซึ่งพีระมิดที่ได้จะมีขนาด 7×7 ใช้เวลาก่อสร้าง 840 ปี และประกอบด้วยบล็อกจำนวน 84 บล็อก และ พ.ศ. 2986 (ค.ศ. 2443) ซึ่งพีระมิดที่ได้จะมีขนาด 9×9 ใช้เวลาก่อสร้าง 1,650 ปี ประกอบด้วยบล็อกจำนวน 165 บล็อก
ศิลปิน

โครงการดังกล่าวมาจากความคิดของศิลปิน มันเฟรด ลาเบอร์ (Manfred Laber) โครงการดังกล่าวเริ่มต้นขึ้นอย่างเป็นทางการในเดือนมิถุนายน พ.ศ. 2536 แนวคิดคือต้องการให้ผู้คนมีความเข้าใจว่าระยะเวลา 1,200 ปีแท้จริงแล้วหมายความว่าอย่างไร
แหล่งข้อมูลอื่น

Official Zeitpiramide website
Official Wemding website เก็บถาวร 2013-12-07 ที่ เวย์แบ็กแมชชีน
48°53′03″N 10°43′17″E﻿ / ﻿48.88417°N 10.72139°E﻿ / 48.88417; 10.72139
ฟูทูรีอุม

ฟูทูรีอุม
ฟูทูรีอุม (เยอรมัน: Futurium) เป็นพิพิธภัณฑ์ที่มีห้องทดลองและจัดแสดงนิทรรศการแนวล้ำสมัย ฟูทูรีอุมเป็นโครงการที่คณะรัฐมนตรีเยอรมนีและบรรดาหน่วยงานด้านวิทยาศาสตร์ริเริ่มขึ้น ฟูทูรีอุมเปิดให้บริการเมื่อเดือนกันยายน 2019 เพื่อเป็น "สถานที่เพื่อนำเสนอและพูดคุยเกี่ยวกับวิทยาศาสตร์ การค้นคว้าวิจัย และการพัฒนา"
อาคารนิทรรศการตั้งอยู่บนถนนอเล็คซันเดอรูเฟอร์ (Alexanderufer) ในเขตมิทเทอของกรุงเบอร์ลินมีพื้นที่ใช้สอยขนาด 8,154 ตารางเมตร ขนาดความสูง 3 ชั้น เป็นพื้นที่จัดแสดงถาวรขนาด 3,200 ตารางเมตร และอีก 600 ตารางเมตรในชั้นใต้ดินสำหรับนิทรรศการพิเศษ รวมถึงมีลานเสวนาเพื่อการพบปะพูดคุยเกี่ยวกับวิทยาศาสตร์ การเมือง วัฒนธรรม และสังคมพลเมือง
ฟุงก์ (สื่อแบบส่งต่อเนื่อง)

| --- | --- |

ประเภท: วีดิทัศน์ตามคำขอ
ภาษาที่ใช้ได้: เยอรมัน
สำนักงานใหญ่: ไมนทซ์, ประเทศเยอรมัน
พื้นที่ให้บริการ: ประเทศเยอรมัน
บุคคลสำคัญ: Florian Hager, Sophie Burkhardt
บริการ: สื่อแบบส่งต่อเนื่อง
บริษัทแม่:   ARD  ZDF 
ยูอาร์แอล: www.funk.net
เปิดตัว: 1 ตุลาคม ค.ศ. 2016 (2016-10-01)
สถานะปัจจุบัน: ดำเนินการ
ฟุงก์ (เยอรมัน: Funk) เป็นบริการวีดิทัศน์ตามคำขอของประเทศเยอรมันที่ดำเนินการแพร่ภาพกระจายเสียงสาธารณะโดยอาแอร์เด (ARD) กับทเซทเดเอฟ (ZDF) หัวหน้าของเว็บท่าคือสมาชิกอาแอร์เดของซืดเวสทรุนฟุงก์ (Südwestrundfunk; SWR) ทางฟุงก์ได้แนะนำตนเองเป็นเครือข่ายเนื้อหาที่มีจุดมุ่งหมายต่อบุคคลที่มีอายุระหว่าง 14 ถึง 29 ปี
แหล่งข้อมูลอื่น

เว็บไซต์ทางการ
ฟือเรอร์บุงเคอร์

ภาพจำลองแผนผังของบุงเคอร์ฟือเรอร์ใต้ทำเนียบนายกรัฐมนตรีไรช์
ฟือเรอร์บุงเคอร์ (เยอรมัน: Führerbunker "บังเกอร์ท่านผู้นำ") เป็นที่หลบภัยการโจมตีทางอากาศ ตั้งอยู่ในสวนของทำเนียบนายกรัฐมนตรีไรช์ในกรุงเบอร์ลิน ประเทศเยอรมนี แบ่งการก่อสร้างออกเป็นสองเฟส คือในปี 1936 และ 1944 อดอล์ฟ ฮิตเลอร์ ผู้นำนาซีเยอรมนีเข้าพำนักในฟือเรอร์บุงเคอร์เมื่อวันที่ 16 มกราคม ค.ศ. 1945 ตั้งแต่นั้นมา ที่นี่ก็กลายเป็นศูนย์อำนาจของประเทศ ต่อมาในช่วงยุทธการที่เบอร์ลิน ฮิตเลอร์และเอฟา เบราน์ ก็ฆ่าตัวตายในบังเกอร์แห่งนี้ในวันที่ 30 เมษายน 1945 หนึ่งสัปดาห์ก่อนที่เยอรมนีจะลงนามยอมจำนนต่อฝ่ายสัมพันธมิตร
หลังสงคราม ทั้งอาคารทำเนียบรัฐบาลทั้งเก่าและใหม่ถูกฝ่ายโซเวียตพังราบ แม้มีความพยายามระเบิดอยู่บ้าง แต่หน่วยใต้ดินยังไม่ค่อยถูกรบกวนมากนักจน ค.ศ. 1988–1989 ระหว่างการบูรณะพื้นที่ส่วนนั้นของกรุงเบอร์ลิน หลายส่วนของหน่วยบังเกอร์เก่าซึ่งมีการขุดค้นแล้วถูกทำลายไปเสียมาก สถานที่นั้นยังไม่มีการทำเครื่องหมายจน ค.ศ. 2006 เมื่อมีการติดตั้งแผ่นทองเหลืองขนาดเล็กที่มีแผนภาพเค้าร่าง ทางเดินเชื่อมอาคารของบังเกอร์ยังเหลืออยู่บ้าง แต่ถูกปิดมิให้สาธารณชนเข้า
สิ่งที่เกี่ยวข้อง

รังหมาป่า
รังอินทรี
ภาษาเยอรมันต่ำกลาง

| เยอรมันต่ำกลาง |
| --- | --- |
แซกซันกลาง
ภูมิภาค: ชายฝั่งใต้ของทะเลบอลติก, ชายฝั่งตะวันออกเฉียงใต้ของทะเลเหนือ
ยุค: คริสต์ศตวรรษที่ 12 ถึง 15; มีวิวัฒนาการมาเป็นภาษาเยอรมันต่ำสมัยใหม่ และถูกแทนที่ด้วยภาษาเยอรมันสูงอย่างค่อยเป็นค่อยไป
ตระกูลภาษา: อินโด-ยูโรเปียน  เจอร์แมนิกเจอร์แมนิกตะวันตกเยอรมันต่ำกลาง
รูปแบบก่อนหน้า: แซกซันเก่า เยอรมันต่ำกลาง 
ภาษาถิ่น: แซกซันต่ำดัตช์ เยอรมันต่ำตะวันตก เยอรมันต่ำตะวันออก                 
ระบบการเขียน: อักษรละติน (ฟรัคทัวร์)
รหัสภาษา
ISO 639-3: gml
Linguasphere: 52-ACB-ca
ยุโรปเหนือใน ค.ศ. 1400 แสดงขอบเขตสันนิบาตฮันเซอ
ภาษาเยอรมันต่ำกลาง (อังกฤษ: Middle Low German; เยอรมัน: Mittelniederdeutsch) หรือ ภาษาแซกซันกลาง (อังกฤษ: Middle Saxon) เป็นขั้นการพัฒนาอีกขั้นหนึ่งของภาษาเยอรมันต่ำ มีวิวัฒนาการมาจากภาษาแซกซันเก่าในยุคกลาง ภาษาเยอรมันต่ำกลางเป็นภาษาเขียนที่ใช้กันอย่างมากทางตอนเหนือของยุโรปกลางและทำหน้าที่เป็นภาษากลางในครึ่งเหนือของยุโรปในยุคสันนิบาตฮันเซอ (ระหว่างประมาณ ค.ศ. 1300–1600)
ฟรันทซ์ โวลฟาร์ท

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ฟรันทซ์ แบร์นฮาร์ท โวลฟาร์ท
วันเกิด:   (1964-07-01) 1 กรกฎาคม ค.ศ. 1964 (60 ปี)
สถานที่เกิด:   ซังคท์ไฟท์อันแดร์กลาน ประเทศออสเตรีย
ส่วนสูง:  1.91 m (6 ft 3 in)
ตำแหน่ง:  ผู้รักษาประตู
สโมสรเยาวชน
ค.ศ. 1972–1981:  เอ็สเฟา ซังคท์ไฟท์
สโมสรอาชีพ*
| ปี |  ทีม |  ลงเล่น |  (ประตู) |
| ค.ศ. 1981–1996 |  เอาส์ทรีอาวีน |  351 |  (0) |
| ค.ศ. 1996–2000 |  เฟาเอ็ฟเบ ชตุทท์การ์ท |  118 |  (0) |
| ค.ศ. 2000–2002 |  เอาส์ทรีอาวีน |  33 |  (0) |
|  |  อาชีพรวม |  502 |  (0) |
ทีมชาติ
| ค.ศ. 1987–2001 |  ออสเตรีย |  59 |  (0) |
จัดการทีม
ค.ศ. 2008–:  อาเอสเฟาบาเดน
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ฟรันทซ์ แบร์นฮาร์ท โวลฟาร์ท (เยอรมัน: Franz Bernhard Wohlfahrt) เกิดวันที่ 1 กรกฎาคม ค.ศ. 1964 ที่ซังคท์ไฟท์อันแดร์กลาน รัฐคารินเทีย เป็นอดีตนักฟุตบอลชาวออสเตรีย ผู้ซึ่งเล่นในตำแหน่งผู้รักษาประตู
ผลงานในสโมสรระดับอาชีพ

โวลฟาร์ทเริ่มต้นอาชีพของเขาให้แก่ทีมบ้านเกิดของเขาที่มีชื่อว่าเอ็สเฟา ซังคท์ไฟท์ และหันเข้าสู่ระดับอาชีพให้แก่ทีมเอ็ฟคา เอาส์ทรีอาวีน ที่ซึ่งเขาใช้เวลาเกือบ 20 ปีให้แก่ทีม โดยชนะรายการลีกหกครั้ง กับออสเตรียคัพอีกสี่ครั้ง
ใน ค.ศ. 1996 ขณะที่มีอายุได้ 32 ปี ในที่สุดเขาก็ได้ย้ายไปยังต่างประเทศ โดยได้อยู่ร่วมกับเฟาเอ็ฟเบ ชตุทท์การ์ทของประเทศเยอรมนี และเป็นผู้มีส่วนสำคัญในการนำมาถึงรอบชิงชนะเลิศของยูฟ่าคัพวินเนอร์สคัพ 1997–98 โดยเป็นฝ่ายแพ้ที่ 0–1 ให้แก่สโมสรฟุตบอลเชลซี ต่อมา เขาก็ได้กลับไปอยู่กับสโมสรแรกของเขา และได้อำลาวงการในเวลาไม่กี่ปีต่อมาโดยเล่นในระดับสมัครเล่นร่วมกับเอ็สเซ อุนเทอร์ซีเบินบรุน
ในเดือนกรกฎาคม ค.ศ. 2006 โวลฟาร์ทเริ่มต้นอาชีพผู้ฝึกสอนผู้รักษาประตูให้แก่ทีมเอ็สคา ชวาดอร์ฟ 1936, เฟาเอ็ฟเบ อัทมีราวัคเคอร์เมิดลิง รวมถึงทีมชาติ ใน ค.ศ. 2008 เขาได้รับประสบการณ์เป็นหัวหน้าผู้ฝึกสอนเป็นครั้งแรกร่วมกับทีมอาเอ็สเฟา บาเดิน
ผลงานในสโมสรระดับอาชีพ > เหตุการณ์ที่เกิดขึ้นในคู่ของอายักซ์-ออสเตรีย

เมื่อวันที่ 27 กันยายน ค.ศ. 1989 โวลฟาร์ทได้รับการพาดหัวข่าวกีฬาเมื่อเขาถูกตีและได้รับบาดเจ็บจากท่อนบาร์ ที่ขว้างมาโดยผู้สนับสนุนทีมเหย้าในการแข่งขันยูฟ่าคัพระหว่างทีมอายักซ์อัมสเตอร์ดัมกับเอาส์ทรีอาวีน ส่งผลให้อายักซ์ถูกยูฟ่าแบนจากการแข่งขันในรายการยุโรปเป็นระยะเวลาหนึ่งปี
ผลงานในระดับนานาชาติ

ใน ค.ศ. 1983 โวลฟาร์ทได้รับเลือกจากฟุตบอลทีมชาติออสเตรียรุ่นอายุไม่เกิน 20 ปี ในการแข่งฟุตบอลโลกเยาวชนอายุไม่เกิน 20 ปี 1983  เขาได้รับการเปิดตัวในรุ่นใหญ่ในนัดกระชับมิตรเดือนสิงหาคม ค.ศ. 1987 โดยได้พบกับทีมชาติสวิตเซอร์แลนด์ รวมถึงเป็นผู้เข้าแข่งขันฟุตบอลโลก 1998  ที่ซึ่งเขาเป็นตัวสำรองให้กับมิชชาเอล ค็อนเซิล
รวมทั้งสิ้น โวลฟาร์ทได้รับเลือกให้ลงเล่น 59 ครั้ง โดยมีผลงานระดับนานาชาติครั้งสุดท้ายของเขาในเดือนพฤศจิกายน ค.ศ. 2001 ของการแข่งฟุตบอลโลกรอบคัดเลือก 2002 เมื่อครั้งที่พบกับทีมชาติตุรกี โดยทีมชาติออสเตรียเป็นฝ่ายแพ้ที่ 0–5 ประตู นอกจากนี้เขายังมีความโชคร้ายเป็นพิเศษ จากการถูกเตะลูกเข้าตุงตาข่ายเก้าลูกในการแข่งขันครั้งหนึ่ง โดยเป็นฝ่ายแพ้ที่ 9–0 ให้แก่ทีมชาติสเปน ที่สนามฟุตบอลเม็สตัลยาในแคว้นบาเลนเซีย เมื่อวันที่ 27 มีนาคม ค.ศ. 1999
เกียรติประวัติ

ลีกออสเตรีย: ค.ศ. 1983–84, 1984–85, 1985–86, 1990–91, 1991–92, 1992–93
ออสเตรียคัพ: ค.ศ. 1985–86, 1989–90, 1991–92, 1993–94
เยอรมันคัพ: ค.ศ. 1996–97
ยูฟ่าคัพวินเนอร์สคัพ: รองชนะเลิศ ค.ศ. 1997–98
แหล่งข้อมูลอื่น

Austria Wien archives (เยอรมัน)
NationalFootballTeams data
Bundesliga stats at Fussballdaten (เยอรมัน)
กัลลิโพลี

ภาพคาบสมุทรกัลลิโพลีและบริเวณใกล้เคียงจากดาวเทียม
คาบสมุทรกัลลิโพลี  (อังกฤษ: Gallipoli peninsula; ตุรกี: Gelibolu Yarımadası; กรีกโบราณ: Χερσόνησος της Καλλίπολης, Chersónisos tis Kallípolis) ตั้งอยู่ทางใต้ของเธรซตะวันออกในประเทศตุรกีส่วนทวีปยุโรป โดยทางตะวันตกมีทะเลอีเจียนและทางตะวันออกมีช่องแคบดาร์ดะเนลส์
กัลลิโพลีเป็นรูปภาษาอิตาลีของชื่อในภาษากรีกว่า Καλλίπολις (Kallípolis) หมายถึง 'เมืองที่สวยงาม' ซึ่งเป็นชื่อดั้งเดิมของเมืองเกลิโบลูในปัจจุบัน ในสมัยคลาสสิก คาบสมุทรนี้มีชื่อว่า เธรเซียนเคร์โซนีซ (Thracian Chersonese; Θρακικὴ Χερσόνησος, Thrakiké Chersónesos; ละติน: Chersonesus Thracica)
คาบสมุทรนี้ตั้งอยู่ระหว่างดาร์ดะเนลส์ (อดีตมีชื่อว่าเฮลเลสพอนต์) กับอ่าวซารอส (อดีตมีชื่อว่าอ่าวเมลัส) มีน้ำไหลไปทางตะวันตกเฉียงใต้ไปยังทะเลอีเจียน ในสมัยโบราณ เคยมีกำแพงยาวป้องกันไว้ ตั้งอยู่ที่ส่วนที่แคบที่สุดของคาบสมุทรใกล้เมืองโบราณอากอรา คอคอดที่มีกำแพงกีดขวางมีความกว้างเพียง 36 สตาเดีย หรือประมาณ 6.5 km (4.0 mi) แต่ความยาวของคาบสมุทรจากกำแพงนี้ถึงแหลมมัสตูเซียทางใต้สุด วัดได้ 420 สตาเดีย หรือประมาณ 77.5 km (48.2 mi)
แหล่งข้อมูลอื่น

คู่มือการท่องเที่ยว Gallipoli จากวิกิท่องเที่ยว (ในภาษาอังกฤษ)
Gallipoli Peninsula Historical National Park photos with info
Tours of Gallipoli เก็บถาวร 2020-08-17 ที่ เวย์แบ็กแมชชีน
Australia's role in the Gallipoli Campaign – Website (ABC and Dept of Veteran's Affairs)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ  สวีเดน  เช็กเกีย 
ภูมิศาสตร์:  Pleiades 
40°21′N 26°28′E﻿ / ﻿40.350°N 26.467°E﻿ / 40.350; 26.467
การรุกรานของชาวดอเรียน

| ประวัติศาสตร์กรีซ |
| --- | --- |
 บทความนี้เป็นส่วนหนึ่งของบทความที่เกี่ยวกับ ประเทศกรีซ
กรีซยุคสำริด
อารยธรรมเฮลลาดิค
อารยธรรมซิคละดีส
อารยธรรมไมนอส
อารยธรรมไมซีนี
กรีซโบราณ
กรีซยุคมืด
กรีซยุคอาร์เคอิก
กรีซยุคคลาสสิก
กรีซยุคเฮลเลนิสติก
กรีซยุคโรมัน
กรีซยุคกลาง
กรีซยุคไบแซนไทน์
กรีซยุคฟรังโคคราเชีย
กรีซยุคออตโตมัน
กรีซยุคใหม่
สงครามประกาศเอกราชกรีซ
ราชอาณาจักรกรีซ
สาธารณรัฐเฮลเลนิกที่ 2
คณะการปกครอง 4 สิงหาคม
กรีซยุคยึดครองโดยอักษะ
สงครามกลางเมืองกรีซ
กรีซยุคปกครองโดยทหาร ค.ศ. 1967-1974
สาธารณรัฐเฮลเลนิกที่ 3
ประวัติศาสตร์แบ่งตามหัวข้อ
 ศิลปะกรีก  รัฐธรรมนูญ  เศรษฐกิจ  การทหาร  ชื่อ 
สถานีย่อยกรีซ  
การรุกรานของชาวดอเรียน (อังกฤษ: Dorian Invasion) เป็นแนวคิดที่สร้างขึ้นมาอธิบายการแพร่กระจายของสำเนียงภาษา และวัฒนธรรมของกลุ่มคนที่นักเขียนกรีกโบราณเรียกว่า "ชาวดอเรียน" จนถึงระดับที่เข้ามาแทนที่ภาษาและวัฒนธรรมที่มีอยู่ก่อนยุคคลาสสิก
ตามตำนานปรัมปราของกรีก ชาวดอเรียนเข้ามาถือกรรมสิทธิในแผ่นดินเพโลพอนนีส เนื่องจากเหตุการณ์ที่มีชื่อว่า การกลับมาของพวกเฮราไคลดี (กรีกโบราณ: Ἐπιστροφὴ τῶν Ἡρακλειδῶν) หรือ พวกเฮราคลิดส์ (Heraclids) ซึ่งเชื่อกันว่าเป็นลูกหลานของฮีโร่เฮราคลีส นักวิชาการคลาสสิกเชื่อว่าตำนานนี้อาจจะเป็นเหตุการณ์จริง แต่ทว่าแนวคิดเรื่องการรุกรานของชาวดอเรียนก็เปลี่ยนไปมาหลายครั้ง เพราะทั้งนักนิรุกติศาสตร์ และนักโบราณคดีต่างก็อ้างเหตุการณ์นี้ มาอธิบายการสะดุดและขาดความต่อเนื่องของอารยธรรมไมซีนี นอกจากนี้แบบแผนของการมาถึงของวัฒนธรรมดอเรียน ในเกาะบางแห่งในทะเลเมดิเตอเรเนียน มีความเป็นมาอย่างไรก็ยังไม่ทราบชัดเจน และปัญหาว่าชาวดอเรียนมาจากไหนก็ไม่มีใครทราบ แม่จะทำการศึกษาเรื่องนี้มาเกือบ 200 ปีแล้ว
ตำนาน "การกลับมาของพวกเฮราไคลดี"

"การกลับมาของพวกเฮราไคลดี" (Ἐπιστροφὴ τῶν Ἡρακλειδῶν - the return of Heracleidae) ตามที่ปรากฎในเรื่องเล่าของชาวกรีก (รวมทั้งในงานเขียนของเฮโรโดตัส) พูดถึงเหล่าผู้สืบสายเลือดของเฮราคลีส ที่ถูกเนรเทศไปจากเพโลพอนนีสเมื่อเฮราคลีสตาย ได้กลับมาเพื่อทวงความเป็นใหญ่ในแผ่นดินเพโลพอนนีสเหมือนในสมัยที่เฮราคลีสยังมีชีวิตอยู่
คำภาษากรีกที่ใช้บรรยายการกลับมาของพวกเฮราไคลดี คือ katienai (κατα + ἱκνεομαι) แปลว่า "ลงมา" หรือ "มายังเบื้องล่าง" แสดงให้เห็นว่าน่าจะเป็นการมาจากพื้นที่สูงลงสู่พื้นที่ต่ำกว่า หรือกวาดลงมาแบบน้ำไหล ซึ่งทำให้มองได้ว่าเป็นการ "รุกราน"
อย่างไรก็ดีพวกเฮราไคลดี ไม่ใช่พวกเดียวกับชาวดอเรียนเสียทีเดียว โดยตำนานเล่าว่าเฮราคลีสมีบุญคุณต่อ อีจิเมียส (หรือ ไอกิมิออส กรีกโบราณ: Αἰγίμιος) กษัตริย์ของชาวดอเรียน โดยช่วยรบจนพิชิตชาวแลปิธส์ (Lapiths) และสังหารกษัตริย์ของพวกนั้นได้ อีจิเมียสจึงแบ่งดินแดนให้ 1 ใน 3 และรับ ฮีลัส (Hyllus) ลูกชายของเฮราคลีสมาเลี้ยงเป็นการตอบแทน
เฮราคลีสสืบสายเลือดมาจากเพอร์ซิอัส หลังจากเฮราคลีสตาย ลูกหลานเพอร์ซิอัสสายเฮราคลิดส์จึงถูกขับออกไปจากแผ่นดิน โดยยูริสธีอัส แต่ยูริสธีอัสและบรรดาลูกชายของเขาเองก็ถูกสังหารจนหมดในระหว่างการยกทัพบุกแอตติกา จึงเหลือแต่ลูกหลานของเฮราคลีสที่สืบสายเลือดมาจากเพอร์ซิอัส
เฮราคลีสกับอะธีนา เครื่องปั้นดินเผารูปเขียนสีแดงแบบแอตติก
มณฑลปรัสเซีย

มณฑลปรัสเซีย (เยอรมัน: Provinz Preußen) เป็นมณฑลของราชอาณาจักรปรัสเซีย ดำรงอยู่ระหว่าง ค.ศ. 1829 ถึง 1878 พระเจ้าฟรีดริชมหาราชทรงตั้งมณฑลนี้ขึ้นจากการควบรวมมณฑลปรัสเซียตะวันออกกับปรัสเซียตะวันตก อย่างไรก็ตาม ใน ค.ศ. 1878 มณฑลปรัสเซียก็ถูกแบ่งออกเป็นสองมณฑลอีกครั้ง
เมืองเคอนิชส์แบร์ค (ปัจจุบันคือคาลีนินกราดในรัสเซีย) คือเมืองศูนย์กลางของมณฑลนี้